Gibellina

Gibellina (sicilijanski: Jibbiddina) je talijanski gradić od 3981 stanovnika u Trapanijskoj provinciji na zapadu Sicilije. Geografija Grad se prostire na visoravni Mazari u slivu rijeke Belice. Od provincijskog administrativnog centra Trapanija i najbližeg aerodroma udaljen je 66 km jugozapadno, od Sredozemnog mora i luke Mazare del Vallo 52 km, a od regionalnog centra Palerma 89 km. Historija Historija Gibelline može se pratiti do kraja 14. vijeka, kad su počele nicati prve kuće oko zamka kog je podigao Manfredo Chiaramonte. Sve do prve polovice 17. vijeka Gibellina je bila feud grada Alcama, koji je 1619. uzdignut u rang grofovije. Kao i u drugim mjestima na Siciliji, crkveni redovi odigrali su veliku ulogu u životu grada, koji je u 18. vijeku imao nekoliko samostanskih crkava sa školama, sirotištima i ubožnicama. Historijski centar Gibelline potpuno je uništen u potresu 1968. pa je talijanska vlada odlučila podići potpuno novi grad. Nakon dosta prepiranja to je i urađeno na novoj lokaciji, 18 km zapadnije od stare Gibelline. Privreda Ekonomija Gibelline se bazira na poljoprivredi i stočarstvu. Reference Vanjske veze Comune di Gibellina (it)